Knut Sveri

Knut Ove Sveri (født 2. mai 1925 i Oslo, død 18. februar 2021 i Stockholm) –  norsk jurist og professor i kriminologi ved Stockholms universitet.Georg Fr. Rieber-Mohn «En skandaløs frifinnelse?» Dagbladet, 14. februar 2007SOU 1976:9 och Knut Sveris kriminologiska synpunkter, Henric Grubbström, 5. oktober 2005

Han var cand.jur. fra UiO (1949) og tok doktorgraden ved daværende Stockholms Högskola (1961). Hans doktoravhandling hadde tittelen Kriminalitet og alder. Sveri var professor i allmenn kriminologi ved Stockholms universitet fra 1965 til 1991. Hans professorat var det første i kriminologi i Sverige. Fra begynnelsen av 1970-årene startet han Sveriges første grunnutdanning i kriminologi.Janne Flyghed, Jerzy Sarnecki og Henrik Tham på vegne av Kriminologiska institutionen, Stockholms universitet: Knut Sveri (1925-2021) - Minneord i Aftenposten 10. mars 2021 Han var i perioden 1974-1978 også leder for Nordisk samarbeidsråd for kriminologi.

 Viktige arbeider 
I 1952 forfattet Sveri, sammen med Vilhelm Aubert og Torstein Eckhoff, en undersøkelse om hvordan en lov blir oppfattet og etterlevd blant de den retter seg mot. Som eksempel brukte de den midlertidige lov av 3. desember 1948 om hushjelpenes arbeidsvilkår. Undersøkelsen viste at det kan være vanskelig å sette en lov ut i livet i praksis, og at det i rettsvesenet ofte er en misoppfatning om at et lovvedtak og iverksetting av lover er ensbetydende. Undersøkelsen var et rettssosiologisk pionerarbeid og har i Norge blitt en klassiker innen sitt felt.

Sveris artikkel fra 1982 om frifinnelsen av Oslos politiinspektør Knut Rød har fått mye oppmerksomhet. Knut Rød ledet aksjonene mot Oslos jøder i 1942. Frifinnelsen ble begrunnet med at han også hadde utført arbeid mot fiendens interesser. Sveri stiller i artikkelen spørsmål ved dette bidraget og mener at retten bagatelliserte de straffbare handlingene.

 Kritikk av synet på Rød-saken 
I boken Bokstaven R. Hundre landssviksaker fra Rinnan til Rød går historikeren Torgeir Ekerholt Sæveraas gjennom blant annet Rød-saken.Sæverås, Torgeir Ekerholt: Bokstaven R. Hundre landssviksaker fra Rinnan til Rød», Pax Forlag 2023 Han er kritisk til Sveris påstand om at retten bagatelliserte Røds handlinger, og hevder at premissene i den frifinnende dommen mot Rød var at han, samtidig med at han jobbet med jødeaksjonen, varslet motstandsbevegelsen om forestående arrestasjoner, og gjorde tillempinger knyttet til etterforskningsarbeidet og ved arrestasjoner. Ifølge Sæveraas omtale av dommen var det at Rød jobbet med jødeaksjonen en forutsetning for at han kunne varsle motstandsbevegelsen om aksjonen, og gjøre tillempinger. 

«Flertallet blant dommerne har også vurdert det slik at Rød kun ville ha vært i stand til å varsle hvis han ble i stillingen og dermed også deltok i de samme aksjonene. Dette gjorde at bistanden ikke ble ansett som rettsstridig.»

 Bibliografi (utvalg) 
 «Criminal law and penal sanctions», kapittel i «Crime and justice in Scandinavia», 2005, ISBN 87-619-1068-6
 «Landssvikoppgjørets merkeligste rettssak», i «Lov og frihet, Festskrift til Johs. Andenæs på 70-årsdagen», Oslo 1982
 Vilhelm Aubert, Torstein Eckhoff, Knut Sveri, «En lov i søkelyset, Sosialpsykologisk undersøkelse av den norske hushjelplov», Oslo 1952

 Referanser 

 Eksterne lenker 


Kategori:Dødsfall i 2021
Kategori:Norske professorer i kriminologi
Kategori:Norske forfattere